Scrie date pe un CD sau DVD.
Ekaterina Gerasimova
kittykat3756@googlemail.com

Creative Commons Atribuire - Distribuire-în-condiții-identice 3.0

Daniel Șerbănescu
daniel [at] serbanescu [dot] dk 2010 , 2012, 2014
Laurențiu Cristian Ion
ionlaurentiucristian@gmail.com 2011, 2012

# Crearea unui proiect de date

Un proiect de date este folosit pentru scrierea datelor (de exemplu, fișiere, fotografii sau muzică) pe un disc, fără a schimba aceste fișiere în niciun fel. Acest lucru poate fi util pentru a transfera fișiere între calculatoare.

Apăsați pe Proiect de date de pe pagina principală, sau alegeți ProiectProiect nouProiect de date nou.

Adăugați fișierele la proiect apăsând pe Adaugă în bara de instrumente și selectând fișierele. Puteți să adăugați fișiere și prin tragere și plasare în zona de proiect sau apăsând pe EditareAdaugă fișiere.

Puteți să creați dosare pe CD pentru a memora datele într-o manieră mai structurată. Pentru a crea un dosar, apăsați pe Dosar nou în bara de instrumente sau alegeți EditareDosar nou din bara de meniu. De asemenea puteți să creați dosare în interiorul altor dosare.

Puteți adăuga un titlu pentru disc în câmpul de introducere text de sub zona de proiect.

Alegeți discul gol din lista de selecție.

Apăsați pe Scrie... pentru a continua.

Alegeți Viteză de scriere din lista de selecție, și orice alte opțiuni doriți.

Apăsați pe Scrie pentru a scrie un singur CD al proiectului sau Scrie mai multe discuri pentru a scrie proiectul dumneavoastră pe mai multe CD-uri

Dacă folosiți un disc reinscriptibil, care conține deja date, veți fi întrebat dacă doriți să-l goliți sau să inserați un disc diferit.

Dacă folosiți un disc reinscriptibil și datele nu sunt scrise corect pe el, s-ar putea să trebuiască să faceți o golire completă (non-rapidă) a discului înainte de a încerca din nou.